
PORT. 

Aquest  quadro  dramàticli  fou  represen- 
tat per  primera  vegada  en  el  Teatre  Català 
(Romea),  la  nit  del  1  9  de  maig  de  1905,  en 
la  /unció  a  benefici  de  son  autor  en  August 
Barbosa. 

De  la  interpretada  dels  personatges,  pel 
mel  eix  ordre  en  que  figuren  en  l'anterior 
pàgina,  se  n'encarregaren  els  senyors  se- 
güents: Barbosa,  Codina,  Daroqui,  Virgili, 
Marti,  Antiga,  Domènech,  Vinyas  y  Vi- 
nyols; y  les  senyores  Baró  y  Forest. 


ACTE  UNICH 


La  escena  dèu  ésser  una  platja  prop  del  port.  A  la 
dreta  de  l'actor,  arrencant  del  primer  terme,  hi  haurà  una 
cantina.  A  dins  s'ha  de  veure'l  taulell  de  begudes  que 
vindrà  enfront  de  la  porta  d'entrada.  Aquesta  porta 
mirarà  de  front  a  la  esquerra  de  l'actor.  Demunt  del 
taulell  hi  haurà  objectes  propris  d'una  cantina,  com  són 
gots  pera  cervesa,  copes  pera  begudes  alcohòliques,  di- 
ferentes  ampolles,  tres  o  quatre  teteres  de  terriça...  En 
els  prestatges  del  taulell  hi  haurà  plats  ab  viandes. 
Repartides  per  l'establiment,  quatre  o  cinch  tauletes 
rodones  y  tamborets  rústichs. 

Demunt  d'una  de  les  tauletes  un  acordeón  bo,  que's 
pugui  tocar.  A  la  esquerra  de  l'actor,  en  primer  ter- 
me/s veurà  una  barraca  de  tela  en  forma  de  teulada; 
dins  d'ella,  palla  per  terra,  en  un  reco  una  faca  de  ma- 
riner y  dos  rems,  una  escarpra  llarga  de  dos  pams  y  un 
fanal  apagat. 

Al  fons,  a  la  dreta  de  l'actor,  una  barca  que's  ?egi 
una  mica. 

L'acció  comença  poch  avans  de  las  set  de  la  tarda, 
hora  en  que  pleguen  els  trevalladors  del  moll. 

Al  aixecarse'l  teló  se  sentirà,  cap  a  la  dreta  de  l'actor, 
soroll  de  cadenes  y  de  planxes  de  ferro  que  cauen  les 
unas  demunt  de  les  altres.  De  tant  en  tant  les  sirenes  y 
els  xiulets  dels  vapors  deixaran  sentir  ses  estridències; 
també  se  sentiran  les  veus  dels  trevalladors  quan  cri- 
den: oh!  içal 

Després  de  tot  aquest  soroll,  silenci   absolut.  Toquen 

les  set  en  un  campanar  que  se  suposa  molt  lluny.  El 
Cantiner  surt  de  l'interior  de  l'establiment  preparantse 
pera  la  feyna  que  s'apropa. 

Del  fons  de  la  dreta  comencen  a  sortir  treralladors 
que  agafen  distintes  direccions;  molts  d'ells  se  fiquen  a 
la  cantina,  beuen,  paguen  y  se'n  van.  Altres  se  queden 
assentats,  encenen  la  pipa  y  acaben  per  ensopirse,  desit- 
josos de  repòs  després  d'una  feyna  molt  pesada.  Entre 
muj  dels  treralladors  venen  també  algunes  dones.  Dues 
d'elles,  acompanyades  d'un  tipo  ab  barba  y  desarrapat, 
ocuparan  una  tauleta  de  la  cantina,  en  quina  taula  déu 
haverhi  l'acordeón.  Entremitj  d'aqueixa  munió  de  gent 
ve  en  Peret.  El  Pop  surt  de  dins  de  la  cabana.  Es  home 
d'uns  trenta  cinch  a  quaranta  anys.  Va  ab  unes  calces 
de  vellut  velles,  una  brusa  de  cotó  tota  estripada  del 
coll;  descalç  y  sense  res  al  cap;  sos  cabells  són  negres  y 
desgrenyats;  tota  sa  fatxa  es  la  d'un  home  embrutit  per 
la  beguda.  El  Peret  representa  uns  dinou  o  vint  anys;  es 
ros,  ulls  blaus,  la  cara  torrada  pel  sol;  du  calces  de  patent 
blau,  brusa  també  blava,  una  gorra  vella,  sabates  de 
cuyro  de  color,  en  forma  de  cartera;  tot  això  vell,  però 
nèt.  Porta  un  farcell  y  una  falç  embolicada  ab  palla  y 
cuydadosament  lligada. 

Al  aparèixer  en  escena  se  n'anirà  a  seure  en  un  tam- 
boret al  peu  de  la  porta  de  la  cantina.  Entremitj  dels 
trevalladors  y  en  últim  terme,  se  veurà  un  Guarda  de 
port  com  si  vigilés  al  Pop. 

ESCENA  PRIMERA 

Trevalladors,  Dones,   Guarda   del   port, 
El  Pop,  en  Peret  y  el  Cantiner. 

Trevallador  primer 
Tu,  mira'l  Pop.  Ja  corre  per  aqui. 

Trevallador  segon 
Pop!  (Cridantlo.) 

Pop 
iQuà} 

Trevallador  primer 

Escolta:  {que  ja  has  sortit  del  cau? 

Trevallador  segon 

{Qu'esperes  que's  faci  fosch?  (Els  altres 
trevalladors  han  format  rotllo  y  assentit  a  lo 
que  diuen  el  primer  y  el  segon  ab  tialles  y  mo- 
viments de  marcat  embrutiment.) 

Pop 

Cúydat  de  tu,  <;sents?,  que  no  n'has  de  fer 
res  de  lo  qu'espero. 

Trevallador  primer 

Tu  sí  que  pots  dir  que  tot  el  món  es  teu! 

Pop 

{Que  vols  dir  que  no  hi  tinch  tant  dret 
com  tu,  al  món? 

Trevallador  primer 

Els  que  no  trevallen  fan  nosa  a  tot  arreu, 
y  tu  vius  sense  trevallar. 

Pop 

Potser  t'ho  penses. 

Trevallador  primer 

No,  que  t'enganyo.  Encara  may  t'he  vist 
que  fessis  res. 

Trevallador  segon,    al  primer  y  burlantsen. 

cY  què  sabs  tu?  {No  veus  que'l  Pop  facom 
les  rates  pinyades,  que  no  més  surten  de  nit? 
Tu  a  n'aqueixa  hora  devegades  ja  dorms,  y 
no  ho  pots  veure  lo  qu'ell  fa. 

Trevallador  primer 

Massa  que  ho  sé.  ^Volèu  que  os  ho  digui? 
[Dirigintse  a  tots.)  S'enterboleix  el  cervell 
ab  ayguardent  dues  o  tres  vegades  cada  dia. 
Veushoaqui  lo  que  la!  Borratxo!  Gandul!  (.4/ 
Pop.) 

Algunes  veus 

Borratxo!  Gandul! 

Pop 

En  cambi,  tu,  trevalles  massal 

Trevallador  segon 

Vés,  digali  si  sab  ahónt  són  dues  caixes  de 
fil  que  s'han  perdut  pel  moll.  [Gran  riota  de 
tots  el  que'l  volten.) 

Tots 

Ha!  ha!  ha!  ha! 

Pop 

Y  a  mi  què  m'expliqueu! 

Trevallador  primer 

<Qué  t'expliquem?  £què  t'expliquem?  Que 
les  busquen,  vethoaqui. 

Pop 

Que  les  busquin.  Encara  no  m'han  dit  res 
pera  que'ls  ajudés  a  trobaries. 

Trevallador  primer 

Jo  manés!  Ja't  faria'ls  comptes  jo,  jal 

Pop 

Fugiu!...  {què  faries? 


II 

Trevallador  segon 
Potser  no  se't  veuria  més  el  pèl  per  aqui. 

Pop 
Infeliços! 

Trevallador  primer 

Potser  sí  qu'encara't  fem  llàstima!...  Gan- 
dul! 

Pop 

Si  que  me'n  feu  de  llàstima!  Totes  les  mi- 
sèries de  la  vida  me'n  fan,  y  vosaltres  més 
que  ningú,  més  que  tothom!  Gandul!  Borrat- 
xo! Tot  lo  que  volguèu  seré.  Vosaltres  feu 
molta  feyna,  es  veritat,  però  la  feu  pels  al- 
tres! Jo  no!  jo  trevallo  pera  mi,  pera  mi  tot 
sol!  Sí,  que  me'n  feu  de  llàstima!  M'heu  dit 
lo  que  os  ha  donat  la  gana,  y  jo  no  os  he 
tornat  resposta.  Però  heu  volgut  conèixer  al 
Pop  per  dintre,  heu  volgut  saber  còm  visch, 
si  trevallo,  si  sóch...  lladre...  y  devant  d'ai- 
xò no  que  no  callaré.  Si  que  me'n  feu  de 
llàstima!  Quan  os  veig  en  aqueix  moll,  tre- 
vallant  com  a  negres,  en  mitj  d'una  boyra'y 
una  polç  que  os  entenebra'l  cervell,  traginant 
ferros,  portant  fustes,  y  a  les  vostres  espat- 
lles aqueixos  sachs  de  blat  del  que  no'n  men- 
jareu ni  un  boci  de  pa,  sento  pietat  per  vos- 
altres, y'm  veig  gran  en  mitj  de  la  meva  mi- 
sèria, perquè  sóch  lliure,  ben  lliure!  No 
estich  sota'l  jou  de  ningú! 

Trevallador  primer 

{Ets  lliure?  Vés  que  t'arrepleguin  en  un 
d'aquests  negocis  que  fas,  y  ja  veuràs  si 
en  seràs  de  lliure  aleshores! 

Trevallador  segon 

Mira  al  teu  company,  al  Gat  de  mar.  Li 
han  trencat  una  cama.  Yeyàm  si  te  la  tren- 
quen a  tu  també! 

Trevallador  primer 

No  estaria  malament  el  Pop  no  més  ab 
una  cama. 

Trevallador  segon 

No  podries  caminar,  t'hauries  d'arrocegar 
per  terra!... 

Trevallador  primer 

Ha!  ha!  El  Pop  ab  una  cama  trencada!  Qui- 
na fatxa! 

Pop 

Veurem  si  jo't  rompré'l  cap  y  encara  la  fa- 
ràs més  bona! 

Trevallador  primer 

Au!  Probaho,  si  ets  tan  valent!  (El  Pop 
va  per  tiràrseli  a  sobre,  però's  deté  veyent  pas- 
sar en  aquest  moment  al  Cabo  de  vigilància  ab 
dos  números.  El  cabo's  queda  y  els  dos  vigilants 
sé'n  van  per  la  dreta  a  ocupar  els  seus  llochs.) 

Trevallador   segon 

Noys,  que  ve  la  patrulla! 

Trevallador  primer 

Deixemlos  estar  y  anem!  (Molts  dels  treva- 
lladors  desapareixen  per  distintes  direccions. 
Els  trevalladors  primer  y  segon  entren  a  la 
cantina,  s'asseuen  prop  d'una  taula  y  demanen 
beure.) 

Així!  Potser  me  deixareu  sol  d'una  vega- 
da! Au,  cap  a  dormir,  que  demà  heu  de  tor- 
nar a  la  cadena,  infeliços!  Ah!  y  avans  d'aga- 
far el  sòn,  pregueu  pel  Tsar,  el  vostre  pare, 
qu'encara  necessiteu  pare  vosaltres!  (Tots 
han  anat  desapareixent  del  seu  entorn.  El 
Cabo  ,  desde  lultim  terme  ,  vigila  les  ac- 
cions del  Pop.  Aquest  va  per  anarsen  y  el  Ca- 
bo'l detura.) 

ESCENA  II 

El  Cabo,  bl  Pop,  Cantiner,  Dones_v  /'Home 
que  va  ab  elles;  d'altres  que  beuen;  Treva- 
lladors  primer  y  segon  dins  de  la  cantina. 
En  Peret  continua  assentat  al  tamboret  del 
peu  de  la  porta.  Poch  després  d' anarsen  tots 
els  trevalladors,  s'haurà  adormit. 

Cabo,  al  Pop,  que  va  per' anarsen. 

Ep,  tu,  Pop!  ;Ahónt  vas?  <Que  no  ho  sabs 
que  no  pots  anarhi  cap  al  porti1  Mira  que  un 
dia't  trencaré'l  capi 

Pop 

Ola,  cabo  Nicolau!  (Volentli  agafar  la  mà 
pera  saludarlo.)  Feya  temps  que  no  os  veya. 
(Com  anem?  Toqueula,  home. 

Cabo,  molt  malhumorat. 

Encara  que  no't  veges  may  més,  no's  per- 
dria gran  cosa! 

Pop 

Ja  ho  sé.  Però  digueume,  cabo  Nicolau: 
(què  s'es  fet  el  Gat  de  mar? 

Cabo 

No'l  conech  al  Gat  de  mar.  Y  au!,  que  no 
vull  conversa,  y  vesten  al  teu  cau,  que'm 
compromets! 

Pop 

Si  os  parlo  d'aquell  xicot  llarch  y  prim, 
d'aquell  que  trevallava  ab  mi  do  fa  gayre  al 
moll... 

Cabo 

Ah,  ja,  vaja!  ^D'aquell  que  ab  tu  desem- 
braçava  lo  que  al  moll  feya  nosa,  vols  dir? 
Donchs  mira,  ab  una  barra  de  ferro  li  han 
trencat  una  cama,  y  l'han  portat  a  la  presó. 
Vés  que  ab  tu  no  facin  lo  meteix! 

Pop 

Me  pensava  que  no'l  coneixíeu!  ;Y  ab  una 
cama  trencada  l'han  dut  a  la  presó? 

Cabo 

Si,  <y  què? 

Pop 

Ah!  res,  res.  Y  visca  la  humanitat,  <jov? 
tVeyeu  còm  si  que'l  coneixíeu?  Y  deyeu 
que  no! 

Cabo 

Pop!  Pop!  Deixem  en  pau...  y  creume, 
vesten  a  geurel  No  t'hi  vull  veure  més  per 
aqui!  (En  aquest  moment  se  trobaran  els  tre- 
balladors al  peu  de  la  cantina  y  sentiran  cl 
reste  de  la  conversa  del  Pop  y  el  Cabo.) 

Pop 
Bé,  cabo  Nicolau,  no  os  enfadeu  per  això. 


Cabo 

Oh!  No  os  enfadeu,  no  os  enfadeu!  Mira 
que  fa  temps  que  no't  deixo  d'ull!  Ab  això, 
alerta!  Prou  xerrameca,  qu'es  l'hora  de  la 
vigilància! 

Pop 

Ja  os  en  anireu.  Y...  parlant  d'un'altra 
cosa:  <:Y  la  vostra  dóna?  u  els  vostres  fills? 
Ja  aniré  a  véurels...  Ja  hi  penso,  ja  :  però 
com  que  tinch  tanta  feyna,  y  també  tinch  el 
cap  un  xich  tèrbol...  no'm  queda  temps  pera 
res,  creguéuho;  però  vaja,  ja'ls  aniré  a  veure. 

Cabo 

<Tu  venir  a  veure  als  meus?  tQue't  vols 
dedicar  a  robar  per  les  cases,  ara? 

Pop 

No,  home,  no:  ^per  què?  Si  en  aquest  moll 
hi  ha  coses  de  sobres  pera  tots  dos! 

Cabo,  aixecant  el  fusell  pera  pegar  li  un  cop  de 
culata  al  cap. 

L'ànima  que  t'aguantal  No  sé  quin  sant 
me  deté!... 

Pop 

Cristo!  qu'estéu  cremat!  Os  heu  llevat  de 
mal  ayre  avuy,  cabo  Nicolau! 

Cabo 

Mira,  Pop:  demà  no  vull  veure  més  aques- 
ta barraca  aquí.  Si  la  veig,  hi  calaré  foch 
ab  tu  a  dintrel  Ja  ho  tens  entès.  Au!  lluny! 
lluny  d'aqui,  que  no't  vegi  més! 

Pop 

Està  bé,  home,  ja  me'n  aniré!  ^Penseu  que 
n'hi  ha  poques  de  platjes  al  món?  Avans  no 
me'n  treguin  de  totes  ja  hauré  fet  l'ultim  ba- 
dall... y  aleshores  si,  la  que  sia  la  derrera... 
al  sot,  y  jo  a  dintre,  ben  endintrel  Y  ales- 
hores no  me'n  treurèu  de  la  derrera  platja, 
perquè  os  faré  més  fàstich  que  ara! 

Cabo 

Ja't  morissis  ara  meteix!  que'ns  dones  més 
feyna  tu  que  tota  la  trepa  d'un  presidi! 

Pop 

cVeyèu?  No  fa  gayre  que  aquells  me  de- 
yen  que  no  trevallava,  que  sóch  gandul!... 
Aneuho  a  entendre! 

Cabo 

Que  no  t'ho  hagi  de  tornar  a  dir!  Xo't  vull 
veure  més  peraqui.  Ab  això  a  geure,  y  aler- 
ta! Mira  que'l  teu  cap  perilla!  (Desapareix 
el  Cabo  pel  fons  esquerra.) 


ESCENA  III 

Els  meteixos,  dintre  la  cantina.  El  Peret, 
dormint.  Trevalladors  primer  y  segon 
continuen  al  peu  de  la  porta.  El  Pop 
s  haurà  quedat  devant  de  la  barraca,  rumiant. 

Trevallador  primer 
Pop! 

Pop 
{Qué?  ^Encara  sou  aqui  vosaltres? 

Trevallador  segon 

Sembla  que  l'autoritat  vetlla  per  tu. 

Trevallador  primer 

No't  podràs   pas    queixar!  A  n'a  tu  si  que 
no't  robaran,  ab  tanta  vigilància  ! 

Pop 

Si!  però  vaig  sense  sabates.  Potser  el  cabo 
ara  s'cuydarà  dels  meus  peus. 

Trevallador  primer 

Apa,  donchs;  y  que  no  t'hi  cansis  gayre! 

Trevallador  segon 

Y  ten  compte  ab  el  cau,  Pop!  Vès  que  demà 
enlloch   de  barraca   no   hi  trobis  un  braser. 

Pop 

Palaus    d'aquests     ray ,    que  ab    poques 
hores  se'n  fan  molts  si  convé! 

Trevallador  primer 

Vaja,    adéu,   Pop!   (Els   dos   trevalladors 
sen  van  pel  fons  esquerra.) 

ESCENA  IV 

Els  meteixos  ,  menys  els  dos  trevalladors.  El 
Pop  s'haurà  quedat  un  moment  pensatiu  y 
de  prompte  s  dirigeix  a  la  cantina.  Avans 
d'entrarhi  s  adona  d'en  Peret  que  dorm. 
Se'l  mira  y  entra  a  dins  pera  parlar  ab  el 
Cantiner.  Tota  la  escena  dels  dos  molt  con- 
fidencial y  misteriosa. 

2 


Ifl 

Cantiner,  al  vèurel  entrar . 

Ola,  Pop!  Ja   t'esperava. 

Pop 

Prou  que  m'ho  penso...  Però'l  dimoni  del 
cabo  Nicolau  m'ha  entretingut  y... 

Cantiner 

Ja    ho   he  visi,   ja!    Bé...   <y   còm  ho    te- 
nim això^ 

Pop 
djo?  tot  a  punt.  No  més  cal  fer  el  fet. 

Cantiner 
Si,  però  {qui  t'ajudarà?  Tu  sol  no  podràs... 

Pop 
Es  clar  que  no.  Malehitsigal... 
Cantiner 

El  Gat  de  mar  el  tens  ab  una  cama  tren- 
cada. 

Pop 

Vès  si  no's  podien  haver  esperat  a  demà  a 
trencarli  res...  Calla!  Ja  tinch  qui  m'ajudarà. 

Cantiner 

tQue't  manca  molta  feyna? 

Pop 

No.  El  fardo'l  tinch  desota  de  la  primera 
grua  d'aquesta  banda  de  moll.  No  més  me 
cal  treure'ls  rems  de  la  barca,  passar  el  Troç, 

carregar  el  fardo  y  durlo  cap  aqui.  Tu  com 
sempre  deixa  la  porta  del  celler  d'aqui  si 
derrera  oberta. 

Cantiner 

D'això  no'n  tinguis  ànsia.  Però...  alerta, 
Pop! 

Pop 

No  tinguis  por.  La  fosca  de  la  nit  ens  aju- 
da. 

Cantiner 

Bé...  però...  {de  qui't  valdràs? 

Pop 

Ja  ho  tinch  pensat.  Me  sembla  que  no 
erraré'l  tret.  Deixam  fer  a  mi.  (Va  per  sortir 
y  el  Cantiner  el  crida. 

Cantiner 
Escolta,  Pop. 

Pop 
(Què? 

Cantiner 
iVols?...  (Fent  V acció  de  dar  diners). 

Pop 

Si,  dom. 

Cantiner 
cTot...  o...?" 

Pop 
Si,  tot. 


Canti  ner 
Per  endevant,  com  sempre! 
Pop 

Com  sempre.  El  Cantiner  li  entrega  un 
grapat  de  billets  de  Banch.) 

Cantiner 

Ja  sabs  que... 

Pop 

Tu  també  sabs  lo  que't  convé,  home!... 

Cantiner 

{Entesos? 

Pop 

Deixam  fer  a  mi.  (El  Pop  surt  de  la  cantina, 
va  cap  al  fons,  mira  a  dreta  y  esquerra  com 
assegurantse  de  que  no' l  vegi  ningú ;  baixa 
cap  al prosceni y's  mira  al  Peret,  tot  somrihent. 
De  prompte  se  n  va  a  la  barraca,  aga/a  una 
palla  y  ab  ella  fa  pessigolles  a  la  orella  d'en 
Peret,  ques  desperta  ys  mira  al  Pop,  sorprès  y 
molestat  a  la  vegada.  Aquest  li  fa  una  ganyota 
estranya. ) 

Peret 

Que  sóu  graciós! 

Pop 

cQue  vens  de  segar? 

Peret 

Si:  hem  segat  un  troç...  y  he  guanyat 
vinticinch  kopecks.  Deu  sab  quan  tornaré  a 
guanyar  res  ara!  Tot  va  molt   malament!   lli 


ha  tanta  gent  pera  trevallar  les  terres!  Y  tenen 
tanta  fam,  que  han  fet  abaixar  els  jornals. 
Avans  si  que's  pagava  això  de  segar. 

Pop 

Avans...  avans!...  Vosaltres  en  teniu  la 
culpa  si  no's  paga  tant  avuyl 

Peret 

^Nosaltres? 

Pop 

Si,  perquè  no  més  apreneu  de  trevallar... 
y  res  més!  Si  aprenguéssiu  de  reposar  tam- 
bé, potser  os  aniria  millor.  Mira,  fa  sis  anys, 
jo  també  ho  feya  això  d'anar  a  segar.  Així  que 
arribava  a  un  poble  y  deya  «Vull  trevallar», 
me  miraven  de  dalt  a  baix,  y'm  feyen  festes 
y  més  festes,  y  deseguida  'm  posaven  un 
parell  o  tres  de  rublos  a  la  butxaca.  Me  do- 
naven bon  menjar,  lloch  pera  dormir...  y 
m'estava  alli  trevallant  fins  que'l  cos  me  de- 
ya prou.  Ara  no,  ara  no  ho  faria! 

Peret 

^Y  per  què  no  ho  faries  ara? 

Pop 

Perquè  la  gent  del  camp  encara  són  molt 
bèsties,  y  jo...  jo  ho  sóch  menos. 

Peret 

Donchs  digues  que  a  n'a  tu  no  t'agrada  la 
terra. 

Pop 

Quan  os  veig  a  vosaltres,  no,  que  no  m'a- 
grada. La  trobo  també  egoista,  afamada,  tot 

ho  vol;  sembla  que  no  s'hagi  de  viure  m6s 
que  pera  ella!  Y  vosaltres  sou  els  que  l'heu 
acostumada  malament:  que  la  terra  prou  ens 
donaria  tot  lo  que  voldríem  i=i  ho  sapiguessim 
pendre.  <Veus  el  mar? 

Prret,  interrompent. 

A  mi'm  fa  por  el  mar!... 

Pop,  rient. 

Qu'ets  bèstia!  Al  mar  no  hi  ha  qui  li  posi 
trabes  ni  destorbs!  No  hi  ha  explotadors  que 
li  puguin  dir:  «Jo  vull  aquest  troç,  y  jo 
aquest  altre.»  Ell  vol  ésser  lliure,  ben  lliure! 
Això  si,  ell  recull  a  tothom  y  a  tots  breça  de 
la  meteixa  manera.  Mirat:  jo  quan  estich  ab 
ell,  me  sembla  que'm  trobo  ab  la  mare:  jo 
dins  del  breçol  y  ella  gronxantme  amorosa 
pera  que  jo  reposi  y  estigui  tranquil...  Y  si 
vegessis,  aleshores!  Quin  plaher!  Me  sento 
feliç  devant  la  immensitat  d'aquella  planuria 
que  sembla  que  no  s'acabi  may!  Això  si,  a 
voltes  s'enfada,  gruny  y's  cargola...  però  es 
pera  tréuret  la  sòn  de  les  orelles,  pera  que 
lluytis,  pera  que  aprenguis  a  barallarte  ab 
tot  lo  que't  faci  nosa.  Y  quan  veu  que  no 
t'has  deixat  vèncer,  te  diu:  «Ara  ja  sabsviure: 
reposa  en  el  breçol,  que  jo't  tornaré  a  gron- 
xar!» 

Peret 

Bé,  si,  però...  ;Y  còm  vius?  ;Qué  fasr^De 
qué  menges? 

Pop,  rihent, 

Qu'ets  idiot! 

Peret 

iPer  què?  A  veure,  cde  qué  fas  tu?  ^Ets  sas- 
tre? iEts  sabatera.. 

Pop 
dQui,  jo? 

Peret 
Si,  tu. 

Pop 
No,  home,  no:  sóch  pescador. 

Peret 
^Pescador?  (Ab  cert  recel). 

Pop 
iQue  no  t'ho  creus? 

Peret 
cPescador?  <Y  què  pesques?  ^Peixos? 

Pop 

cPeixos?  Aqui  no  ho  pesquem  això.  Aqui 
pesquem  negats,  molts  negats;  àncores  ve- 
lles, troços  de  llanxes  que  s'han  tombat  y 
ara  suren...  De  tot,  vaja.  Tenim  xarxes  ex- 
presses per'  això. 

Peret 

Bé,  vaja,  tu  deus  ésser  pescador  d'aquests 
que  pesquen  pels  camps  els  galliners  y  les 
estables! 

Pop,  rapti. 
{Que 'Is  coneixes  tu  a  n'aqueixos? 

Peret 
No,  però  n'he  sentit  parlar. 

Pop,  idem. 
<Y't  fan  ràbia,  o  t'agraden?  Digues. 

Peret 

No'm  fan  ràbia.  Mirat,  ells  són  valents, 
lliures... 

Pop 

<Per  què  la  voldries  tu  la  llibertat? 

Peret 

Perquè,  ab  la  llibertat,  un  pot  fer  lo  que  li 
dongui  la  gana,  y  si  un  pot  fer  lo  que  vol, 
pot  passàrsela  molt  bé,  mentres  tingui  temor 

a   Deu! (El  Pop    riu  despreciativament) . 

Mirat:  quan  va  morir  el  meu  pare  no'm  va 
deixar  res,  y  vaig  pensar:  «<Qué  faràs  ara? 
La  mare  ja  es  molt  vella...  la  terra,  sens 
adobaria  també's  cansa...  y  s'ha  de  viure. 
Però  <:còm?  Jo  no  ho  sé.  Ja  podria  casarme 
ab  una  pubilla,  però'l  sogre  no'm  donaria'l 
dot  y  jo  hauria  de  trevallar  anys  y  més  anys 
pera  mantenirla  a  n'ella  y  a  la  família  que 
vingués.  Si  jo  tingués  dos  cents  rublos  me 
n'aniria  a  trobar  al  pare  de  la  noya  y  li  di- 
ria: — (Me  la  voleu  donar  la  pubilla?  —  No! 
— Donchs  tant  se  me'n  dóna!  Gràcies  a  Deu, 
al  poble  hi  ha  altres  minyones  pera  poder 
triar.  —  Tot  això  faries.»  Però  ara  no  puch. 
Hauré  d'anar  a  trevallar  pels  pobles  si  vull 
arreplegar  diners!  Però  costen  tant  de  gua- 
nyar! Hauré  d'entrar  en  una  familia  y  ferme 
esclau!  No'm  queda  altre  remey!... 

Pop 
Escolta:  {ahónt  vas  ara? 
Peret 
Ara  a  casa. 

Pop 

<Y  no  t'agradaria  córrer  món?  {Anar  a  Tur- 
quia? 

Peret 

,;A  Turquia?  <Que  hi  van  allà'ls  cristians? 

Pop 

Que'n  ets  d'idiot! 

Peret 

Ja  m'ho  has  dit  dues  vegadesl 

Pop 

Perquè  encara  ho  ets  més  de  lo  que'm  pen- 
sava. 

Peret 
«•Que  t'emborratxes  tu? 
Pop 
^Per  que? 

Peret 

Quan   m'has   fet   aquella   ganyota,    m'ha 
vingut  una  fortor  d'ayguardent!... 

Pop,  ràpit. 

Escolta:  ^vols  trevallar  ab  mi  aquesta  nit? 
Au,  digues,  depressa! 

Pbret 
<Trevallar?  {Còm?...  <de  què?... 

Pop 
Ja  t'ho  explicaré.  Pescarem:  tu  remaràs. 

Pbret 
Be,  però... 

Pop 

Però  {què? 

Peret 

Que'm  fas  por.  Tinch  temença  de  que 
me'n  facis  una.  No  m'agraden  gayre'ls  teus 
misteris. 

Pop 

Malehitsiga!...  No  se  còm  no't  pego  un 
mal  tanto  v't  trech  la  mandra  de  sobre! 


<Qui?  (Tu? 


Peret 


Pop 


Si,  jo,  jol...  (S'alcen  tols  dos,  mirantse 
amenaçadors  com  dos  llops.)  Y  què!  Sal- 
vatge! que  portes  a  sobre  totes  les  asprors  y 
les  punxes  d'allà,  de  la  terra  feréstega!  Cí  tu 
parles  de  llibertat >  (Per  qué  la  vols  tu  la 
llibertat,  cadell  ab  intencions  de  guineu?  Te 
tinch  ràbia,  y'm  fas  llàstima  a  la  vegada! 
Quan  m'has  parlat  de  la  terra,  del  camp,  de 
la  família,  me  venien  ganes  d'ofegarte!  jPcr 
qué  ho  vols  tú  tot  això?  <Qué'n  sabs  tu  del 
món?  Res,  res!  Tot  això  que  tu  desitges  no 
serviria  sinó  pera  embrutirte  més,  pera  ferte 

més  odiós  als  ulls  de  tots  els  qu'estiguessin 
a  la  vora  teva! 

Peret,  dominat  per  lo  que  li  ha  dit  el  Pop. 

Oh!  Si  t'he  dit  allò  es  perquè  no'm  sem- 
blaves un  obrer,  un  trevallador...  Vas  tan 
estripat!...  Això  no  vol  dir  res,  per'xò.  Jo  he 
vist  borratxos  més  mal  vestits  que  tu... 

Pop, 
miràntsel  ab  llàstima  y  rihent  maliciosament. 

Vaja,  ^vols  trevallar?  jSi  o  no?  Digues. 

Perbt 

Si.  Però  ç-quànt  me  daràs? 

Pop 

Segons  lo  que  trevallis.  Potser  te  dongui 
cinch  rublos. 

Peret 

iQue  no'm  donaràs  els  diners  per  ende- 
vant? 

Pop 

Vina,  terroç,  vina,  que  primer  menjarem 
una  caixalada...  ,;no't  sembla? 

Peret 

Si,  que  ja  tinch  gana. 

Pop 

Porta,  porta:  deixa  aquests  trastos  aqui, 
que  més  aviat  te  faran  nosa  que  servey. 

Perbt 
Tens  rahó:   ja  me'ls  enduré  després.  (El 

Pop  agafa  l Jarcell  y  la  falç,  y  ho  posa  en  un 
reco  de  la  barraca.) 

Pop 

Au.  anem!  {Com  te  dius? 

Peret 
Peret. 

Pop 
-;Ja  vas  ben  documentat  pel  món? 
Peret 

Si,  tinch  el  passaport  a  la  butxaca.  (Entren 
a  la  cantina.  El  Pop  y  el  Cantiner  se  donen 
una  mirada  d'inteligencia.  El  Peret  y  el  Pop 
s  asseuen  en  una  taula  que  no  hi  ha  ningú^ 
disposats  a  menjar.) 

Pop 
Apa,  donchs.  {Com  va  això,  cantiner? 

Cantiner 
Ola,  Pop!  Ja  ho  podeu  veure.  Tot   marxa. 

Pop 

Això  es  bo.  cQue'ns  donareu  alguna  cosa 
per  menjar?  El  meu  ajudant  y  jo  portem  una 
mica  de  gana. 

Cantiner 

Ja  ho  crech,  home!  Ja  sabeu,  Pop,  que  po- 
deu disposar  del  meu  establiment. 

Pop 

Donchs,  pera  començar,  porteu  una  ampo- 
lla d'ayguardent. 

Cantiner 

Deseguida.  (El  Cantiner  va  al  taulell  a 
buscar  una  ampolla  y  dos  gots,  y  ho  deixa  de- 
rruint de  la  taula.  Mentres  ells  beuen,  el  Canti- 
ner posa  plats  ab  viandes,  pa  moll  moreno, 
quasi  bé  negre,  y  una  ampolla  de  vi.) 

Peret 

Ara  si  que  veig  que  sembles  l'amo.  El 
cantiner  te  tracta  ab  molts  modos. 

Pop 

Y  donchs  <què't  pensaves?  Au!  té,  té:  beu! 

Peret 

Y  que'n  tenia  ganes!  (El  Pop  omple  dos 
gots  d'ayguardent,  y  en  Peret  se  beu  el  seu  d'un 
trago.) 

Pop 

Donchs  apa,  té,  tórnahi,  que  pera  treva- 
llar  s'han  d'agafar  forces. 

Peret 

No  tinguis  por:  ben  menjat  y  ben  begut 
no  m'espanta  la  feyna. 

Pop 

A  veure,  a  veure'l  teu  comportament  aquest 
vespre.  Apa,  té:  menja  y  beu,  home,  beu! 

Peret 

No  diries  què  pensava. 

Pop 

iQué? 

Pbrbt 

Quan  has  començat  a  parlarme  allà  a  fó- 
ra... m'has  fet  por...  y... 

Pop 

çPor?  ,:De  què? 

Peret 

No  ho  sé.  Me  feyes  un  fàstich!  Ara  no,  ara 
hi  estich  bé  al  teu  costat.  Me  sembla,  germà 
qu'ets  un  bon  home. 

Pop 

Y  es  clar  que  ho  sóch.  {No  veus  que  ara't 
dono  menjar  y  beure,  y  d'aqui  una  estona  ja 
t'hauràs  guanyat  cinch  rublos? 

Peret 

Potser  si  qu'es  per'xòl  Escolta:  tque  no'm 
donaràs  els  diners  per  endevant? 

Pop 

Si,  home  si;  té:  beu,  beu! 

Peret 
(Me'ls  donaràs? 

Pop 
Si,  avans  que  sortim  d'aqui  te'ls  donaré. 

Peret 

Y  còm  t'ho  agrahiré!  Que  m'agradaria  tre- 
vallar,  trevallar  força...  y  guanyar  forces  di- 
ners!... 

Pop 

(Y  què'n  faries,  tu,  de  tants  diners? 

Peret 

tQuè'n  faria?  Mirat,  compraria  un  troç  de 
terra...  un  camp...  faria  adobar  la  casa  de  la 
mare,  que  ja  cau  de  vella!  compraria  vaques, 
bestiar,  força  bestiar!  Llogaria  uns  quants 
homes  pera  fer  trevallar  la  terra,  y  vinga  es- 
talviar fins  que  tingués  força  de  tot!  Diners, 
blat,  molt  blat!... 

Pop 
^Y  no  compraries  una  dóna? 

Peret 
També! 

Pop 

Y  t'agradaria  tenir  fills,  ^oy? 

Peret 

Si  que  m'agradaria,  que  tot  se  pot  fer  en 
aquest  món  mentres  no's  faci  mal  a  ningú 
y's  tingui  temor  a  Deu! 

Pop 

Y  els  teus  fills,  aixi  que  fossin  grans,  cap 
a  trevallar  la  terra  també,  {oy? 

Peret 
Si. 

Pop 

Y  que  al  cap  d'un  quant  temps  la  terra,  els 
teus  fills,  els  trevalladors,  la  dóna  y  tu,  tots 
íossiu  una  meteixa  cosa,  ioy7 

Peret 

Y  que  m'agrada  parlar  de  tot  això,  germà! 

Posam  més  beure!  Fins  me  venen  ganes  d'a- 
braçarte!  Escolta:  ;que'm  donaràs  els  cinch 
rublos? 

Pop 

Si,  home,  si.  ;Els  vols  arar 

Peret 

Oh!  com  vulguis!  Si  me'ls  vols  donar... 

Pop 

Veig  que,  estant  tèrbol  y  tot,  te  recordes  de 
lo  que  més  interessa! 

Peret 

Oh!  com  que  tu  m'ho  has  promès... 

Pop 

Tens  rahó...  y  aqui  els  tens.  (El  Pop  se 
treu  de  la  pitrera  una  cartera  vella  y  bruta,  y 
dóna  al  Peret  els  cinch  rublos  en  paper.  En 
Peret  al  veure  tants  diners  queda  atontat.  Pren 
el  billet  que  li  dóna' l  Pop,  y's  treu  de  la  butxa- 
ca de  la  brusa  un  mocador  junt  ab  el  passaport, 
que  deixarà  sobre  la  taula  mentres  ab  mnlt 
compte  embolicarà  l  billet  dintre  l  mocador.) 

Pop 

Aixi,  embolical  bé,  que  no'l  perdis. 

Peret 

Jo't  diré:  aqui  dins  del  mocador  ningu's 
pot  creure  que  hi  ha  tants  diners. 

Pop 

-;Qu'es  aquest  paper  ? 

Peret 

El  passaport. 

Pop 

Ja  veuràs,  donchs,  porta,  ja  te'l  guardaré. 
Tu't  guardes  els  diners  avaris  de  trevallar: 
just  es  que  jo't  guardi  el  passaport  fins  que 
hagis  trevallat.  Tu  ab  aquest  paper  y  els 
quartos  podries  anarten  y  no  fer  la  feyna:  ara 
ja  t'hi  miraràs  una  mica. 

Peret 
Però  me'l  tornaràs. 

Pop 
Aixi  qu'estiguèm  llestos. 

Peret 

Bé,  donchs.  {Quin  remey  me  queda?  Guàr- 
damel  tu. 

Pop 

jVoIs  beure  més? 

Peret 

Vinga. 

Pop 

i]a  hi  veuràs  clar  pera  trevallar? 

Peret 

No'n  passis  ànsia  d'això. 

Pop 

Donchs  apa,  beu,  y  a  fer  feyna. 

Peret 
Quan  vulguis. 

Pop 

Donchs  au,  anem.  Cantiner,  fins  a  un'al- 
tra! 

Cantiner 

Bona  sort,  noys!... 

Pop 

Aixi  sia!  (El  Pop  y  en  Peret  surten  de  la 
cantina  y  se'n  van  a  la  barraca  a  buscar  els 
rems.  El  Pop  se  posarà  a  la  cintura  la  faca  de 
mariner.) 

Peret 

^Ahónt  són  les  xarxes? 

Pop 

<Ahónt  han  d'ésser?  Dins  de  la  llanxa. 

Peret 

<Dins  de  la  llanxa? 

Pop 

Si,  home,  si. 

Peret 

<Vols  dir  que  no  anem  a  fer  una  mala  ac- 
ció? Mira  que,  si  fos  aixi,  me'n  desdiria! 

Pop 

T'he  contractat  pera  remar:  ab  això,  no't 
fiquis  ab  lo  que  anem  a  fer,  si  no  vols  tenir 
un  disgust. 

Peret 

Xo  sé  lo  qu'es,  però'n  tinch  por  de  lo  que 
anem  a  fer...  Me  sembla  que  ha  d'ésser  una 
cosa  horrible! 

Pop 

No,  home,  no.  Au,  que  no  podem  perdre'l 
temps! 

Peret,  tornantli  els  rems  que  du  a  la  mà. 

Té,  té;  y  dom  el  passaport,  que  me'n 
aniré. 

Pop 

<Que't  dongui?...  Malehitsiga!  Au,  au!  cap 
a  la  llanxa  a  remar,  si  no't  rompo  un  os! 
(Quasi  bé  a  empentes  fa  caminar  cap  a  la  llan- 
xa a  nen  Peret,  qú 'encara  porta*  h  rems.) 

Peret 

Deu  meu!  Deu  meu!  ^Què  anem  a  fer?  Vaig 
a  perdrem! 

Pop 

Mal  llamp!  Agafa'ls  rems  y  rema,  rema!... 
Y  no  cridis,  que  si  crides  te  mato! 

(Desapareixen  abdós  dins  de  la  llanxa.) 

ESCENA  V 

El  Cantiner,  que  haurà  recullit  tot  lo  de  les 
taules,  les  fregarà,  posarà  en  ordre'l  taulell 
deixant  a  son  lloch  els  gots,  plats y  copes  que 
hagin  servit.  Les  dues  Dones  y  /'Home  que 
les  acompanya  hauran  estat  menjant  y  be- 
vent desde  que  han  entrat.  Així  que  han  sor- 
tit el  Pop  y  en  Peret  de  la  cantina,  l'Home 

agafa  lacordeón  yys  posa  a  tocar  l'himne 
rus.  El  Cantiner  donarà  una  mirada  fer 
fóra  de  la  cantina  pera  convèncers  de  que'l 
Pop  y  en  Peret  se'n  han  anat.  Dels  trevalla- 
dors  que  han  entrat  a  la  caritina  en  la  pri- 
mera escena  se'n  haurà  quedat  un  a  una 
taula,  el  qual  segueix  bevent,  trobantse  ara 
mitj  borratxo  y  endormiscat  sobre  la  me- 
teixa . . 

Cantiner 

tQu'hem  de  fer,  minyons?  Mireu  qu'es 
l'hora  de  tancar. 

Home  primer 

Vaja!  Ara  que  venia'l  bo,  ara  que  m'hi  co- 
mençava a  trobar  bé,  vesten! 

Cantiner 

Apa,  home  apa,  prou  musica!  Vingueu  més 
d'hora  demà  y  tindreu  més  temps. 

Dona  primera 

Oh!  y  que  deseguida  hi  corro  jo  a  venir 
demà!  Ja  no  volia  venir  avuy!... 

Dona  segona 

Ni  jo  tampoch!  Ja  ho  sé  d'altres  vegades. 
Quan  vens  aquí  ja  se  sab:  menja  depressa, 
beu  depressa,  paga  depressa,  y  deseguida 
vesten,  qu'hem  de  tancar!  Y  si  no  te'n  vas, 
te  treuen! 

Cantiner 

Escolta:  cquàntes  vegades  has  pagat  tu? 

Dona  segona 

Cap. 

Cantiner 

Y  donchs  ide  què't  queixes? 

Dona  segona 

Just!  No  més  faltaria  qu'encara  hagués  de 
pagar  jo  ! 

Dona  primera,  com  volent  tallar  la  conversa. 

Vaja,  prou;  compteu  el  gasto,  compteu. 

Cantiner 

Cn  rublo  y  tres  kopeks. 

Dona  primera,  a  V Home  que  les  acompanya. 

Paga  tu,  au! 

Home  primer,  pagant  al  Cantiner. 

<:Es  a  dir  que'ns  treus? 

Cantiner 

No  sochjó,  home:  es  l'hora. 

Home  primer 

Haurem  de  fer  un  pensament,  noyes. 

Cantiner,  dirigintse  a  la  tauleta  hont  hi  ha 
l'Home  que  sha  adormit. 

Au,    tu!   No    dormis!   (Saccejantlo).    Apa! 
jqu'hem  de  fer? 

Home  segon,  aixecant  el  cap,  mitj  mona,  ba- 
dallant, endormiscat  y  estirantse. 

(Què  hi  ha? 

Cantiner 

Apa,  home,  que  haig  de  tancar! 

Home  segon,  tornantse  a  ensopir. 

Ja  pots  tancar  per  mi;  tanca,  tanca! 

Cantiner 

Vaja,    prou!    Que  tants   romanços!  Cap  a 
fora't  dich! 

Home  segon 
May  diries  què  pensava,  Cantiner. 

Cantiner 
Qué. 

Home  segon 

Que'm    sembla    que'm    costarà    una    mica 
això  d'anarmen  cap  a  fóra. 

Home  primer 
No  podreu  pas,  tots  dos. 

Home  segon 
{Qui  són  tots  dos? 

Home  primer 
La  mona  y  vós. 

Home  segon 
Ah! 

Home  primer 

L'heu  ben  agafada!  Quasi'm  fa  llàstima! 
Cantiner,  ab  mal  moda. 

Que  tants  romanços!  Fóra  d'aqui,  o't  trech 
a  empentes! 

Dona  segona,  aixecantse  d'una  revolada. 

Cantiner!  No'l  toqueu!  (S'hi  acosta  pera 
oferirli  el  braç  y  acompanyar  lo.)  Té,  agafat 
al  meu  braç,  que  jo  t'acompanyaré. 

Home  segon 
Ah!  {tu  ets  la  mona? 

Dona  segona 
Si,  home,  si:  jo  sóch  la  teva  mona. 

Home  segon 

Donchs  mira,  no  va  del  tot  malament 
aquesta  bèstia! 

Home  primer 
Apa,  anemhi! 

Dona  primera 
-;Y  cap  ahónt? 

Home  primer 

Cap  a  buscar  un  altre  reco  ahont  ens  dei- 
xin estar  tranquils.  (L'Home  primer y  Dóna 
primera  pasaràn  al  devant,  V altra  parella  se- 
guirà, però  al  ésser  al  peu  de  la  porta'l  Canti- 
ner els  detura.) 

Cantiner 

Ep,  tu!  <Y  el  gasto? 

Home  segon 

cQue  no  t'he  pagat? 

Cantiner 

No. 

Home  segon 

Donchs  té,  cobra...  y  tornam  el  cambi. 
(Li  dóna  una  moneda  de  plata  y  el  Cantiner 
n'hi  torna  unes  de  coure.) 

Cantiner 

Té. 

Home  segon,  mirantse  lo  que  li  torna. 

cVols  dir  que  ja  està  bé,  aixòr  (Intenta  tor- 
nar a  asseures  a  la  primera  taula  que  té  al  de- 
vant.) 

Cantiner 

Si,  home,  sí;  y  au!  cap  a  fóra,  bocoy! 

Dona  segona 
Anem,  home,  anem:  si  ja  està  bé! 

Home  segon 

Ah!  si  pera  tu  està  bé  pera  mi  també. 
Anem,  anem,  angelet  de  nit.  (Se'n  van  les 
dues  parelles  pel  fons  esquerra.) 

Cantiner 

Aneusen  al  diable,  borratxos! 


ESCENA  VI 

Cantiner,   sol. 

Sortint  de  l'establiment,  observarà  per  hónt 
sen  van  les  dues  parelles.  Després  guaytarà 
cap  al  cantó  per  hont  sé*n  han  anat  el  Pop 

y  en  Peret.  En  aquest  moment  se  veu,  atra- 
vessant  el  fons  dreta,  el  raig  de  llum  del  re- 
flector que  ve  de  la  Comandància  del  Port 
fent  totes  les  evolucions  que^s  puguin.  Les 
direccions  de  la  llum  les  segueix  el  Cantiner 
ab  ansietat.  Quan  la  llum  desapareix,  de- 
mostra gran  satisfacció  y  alegria  com  si  ve- 
ges passat  un  perill.  Guayta  en  direcció  al 
port,  d'hont  se  suposa  que  veu  venir  al  Pop 
y  en  Peret.  Se  refrega  les  mans  ab  satisfac- 
ció y  entra  en  la  cantina  tancant  la  porta. 
Després  encén  un  fanal  y  apaga'l  quinqué 
que  penja  del  sostre.  Fet  tot  això  sen  va 
per  una  porta  petita  y  baixa,  situada  en  úl- 
tim terme,  dreta,  al  fons  de  la  cantina.  Al 
anar  sen  se  suposa  que  va  a  baixar  a  un  sote- 
rrani. Deixa  ben  tancada  la  porta  derrera- 
seu.  La  escena  fosca. 


ESCENA  VII 

El  Pop  y  en  Peret  venen  del  fons  dreta,  dins 
de  la  barca,  en  la  que  hi  porten  un  fardo  de 
sedes  que  se  suposa  pesa  molt  y  que  ab  pena 
poden  durlo  dos  homes.  A  ríen  Peret  se  li 
notarà  molta  por,  y  senyals  de  sofrir  una 
gran  crisis  nirviosa. 

Peret 

Deu  meu!  Deu  meu!  La  Verge  que'm  per- 
doni! Pop!  Pop!...  que'm  perts! 

Pop 

No  cridis!  Deixa'ls  rems  en  banda...  a 
poch  a  poch!...  Y  ara  ten  compte  a  dir  cap 
paraula  si  algú't  pregunta  res,  {ho  sents?  Si 
enrahones  aniràs  a  fer  companyia  als  peixos. 

Au!  Aprofitem  els  moments,  avans  no  passi 
la  patrulla,  y  acabem  d'un  cop!  Apa,  agafa! 

Peret 

Deu  meu!  Deu  meu! 

Pop 

No  callaràs  may,  no!  Gallina!  Grunys  més 
que'l  vent!  (Tots  dos  agafen  el  fardoy  el  por- 
ten cap  a  la  barraca,  per  aprofitar  desprès  el 
moment  d'estar  segurs  de  que  ningú  Is  vegi  y 
durlo  al  celler.)  Ara  portarem  això  a  lloch,  y 
llestosl  {Qu'estàs  cansat?  Ja  reposaràs  des- 
prés, home!  Ara  ja  hem  passat  lo  pitjor. 
Aprofitarem  els  moments  que  no'ns  veuen 
aquests  malehits,  que  una  bala  al  cos  d'un 
home  hi  es  deseguida,  y  aqueixes  bales  sem- 
bla que  ja  sàpiguen  el  cami:  no  s'erren,  may! 
Au,  anemhi! 

Peret 

Deu  meu!  Deu  meu!  Quina  nit!  Lo  qu'he 
sofert  y  lo  que  sofreixo  encara!  Quan  m'he 
trobat  al  mitj  del  mar,  d'aqueix  mar  negre  y 
fondo  com  una  cova  sense  fi,  quan  t'he  vist 
a  tu  alegre,  tranquil,  sense  temor  de  Deu  ni 
dels  homes,  he  imaginat  que  tu  eres  el  meu 
esperit  maligne...  y  no  sé...  no  sé'ls  pensa- 
ments horrorosos  qu'en  aquell  moment  se 
regiraven  en  mon  cap.  Y  després,  veyent 
aquella  llum,  aquella  claror  que  semblava 
venir  de  l'altre  món,  m'he  cregut  sentir  una 
veu  fonda,  molt  fonda,  que  deya:  «Mise- 
rables! dVos  amparéu  de  la  fosca  per'amagar 
les  vostres  males  accions?  Donchs  jo  os  do- 
naré llum  pera  que's  vegi  el  vostre  delicte!...» 

Pop,  molt  impacient. 

ídiot!  Si  aquella  claror  era  del  reflector 
elèctrich  de  la  duana,  un  fanal  que'l  fan 
moure  com  volen  pera  vigilar  als  potentats 
com  nosaltres!...  Au!  que  aviat  passarà  la 
patrulla  y  ens  trobaria  ab  l'oli  als  dits!... 

Peret 

No,  no,  jo  no  t'ajudo  més!  T'ho  demano 
per  favor!  Déixamen  anar!  Jo  no  les  puch  fer 
aquestes  coses!  May  les  he  fetes!  Pensa  en 
Deu  y  deixam,  deixam!  Estich  perdut!  Còm 
m'has  enganyat!... 

Pop,  ab  ràbia,  y  cada  vegada  més  impacient. 

iQue  t'he  enganyat)  <Jo? 

Peret 

Si,  si!  cQuè  t'he  fet? 

Pop 

Calla,  calla!  T'he  contractat  pera  trevallar, 
has  cobrat  per  endevant  ly  ara'm  voldries 
deixar?  No  ho  probis  pas,  perque't  mato! 

Peret 

'Is  diners  ) 
tornar  li  e 
el  Pop.) 


Té,  té'ls  diners  y  dom  el  passaport!  (Fent 
acció  de  tornarli  els  quartos  que  li  ha  donat 

No,  el  passaport  no  te'l  dono. 

Peret 
Bé,  donchs  me'n  aniré  sense! 


Pop 

Mala  negada!...  Escolta,  escolta...  Ohl  y 
l'hora  de  la  patrulla  s'acosta!...  Te  daré  més 
diners! 

Peret 

No,  no'n  vull  cap!  Lo  que  vull  es  que'm 
deixis  marxar! 

Pop 

Te  daré  déií  rublos  més! 

Peret 

No,  no! 

Pop 
Te'n  daré  vint! 

Peret 
No,  no'm  temptis! 

Pop 

Mal  llampi  Escolta.  Ara,  per  un  no-res  que 
falta,  ^voldràs  tornarten  al  poble,  voldràs 
tornarien  alli,  ple  de  misèria,  escarraçante 
trevallant  pera  guanyar  la  meytat  de  lo  que 
t'he  dat,  quan  ara  sense  cap  perill  podries 
arribar  a  casa  ab  vinticinch  rublos,  alegre, 
feliç,  a  veure  la  terra  que  tant  t'agrada,  aquei- 
xa terra  que  no  s'oblida  may,  qu'es  com  una 
mare,  que  fins  quan  no't  pots  bellugar  t'a- 
briga, pera  que  reposis  per  sempre  més?... 

Peret 

^M'asegures  que  ja  no  passarem  cap  més 
perillí 

Pop 

Si,  t'ho  gsseguro. 

Peret 

Anem,  donchs,  y  que  Deu  me  perdoni! 
(Agafant  el  fardo  tots  dos  y  anantsen  cap  a  la 
dreta,  derrera  la  cantina.) 

Pop 

Ay,  Gat  de  mar!  Ab  la  cama  trencada  y 
tot,  quina  falta  que'm  fas!  (Desapareixen.) 

'escena  VIII 

Pochs  moments  després  de  desaparèixer  el  Pop 
y  en  Peret,  sortiran  del  fons  esquerra  Dos 
Guardes  del  port,  ab  els  fusells  a  la  espat- 
lla, desapareixent  pel  fons  dreta.  Llarch  si- 
lenci. Surten  el  Pop  y  en  Peret  del  meteix 
lloch.  En  Peret  quasi  bé  alegre,  com  qui  sha 
tret  un  pes  de  sobre,  però  fadigat.  El  Pop 
s'anirà  a  asseure  devant  de  la  barraca,  y  en 
Peret  al  seu  costat,  tots  dos  a  terra. 


ESCENA  IX 
Pop^  Peret 

Pop 

De  quina'ns  hem  escapat!  {Veus,  home? 
Llestos.  (Miràntsel.)  Mira  que  n'ets  de  co- 
bartl  (Quantes  vegades  has  tingut  por  a  la 
mort  aquesta  nit? 

Peret 

Si  hagués  sabut  lo  que  anava  a  fer,  no 
t'haguera  ajudat  pas.  Fent  aquestes  coses  un 
pot  perdre  l'ànima. 

Pop 

cNo  voldries  trevallar  ab  mi  un  altre  cop? 

Peret 

No...  si...  Es  a  dir,  si  lo  que  guanyava 
valgués  la  pena,  potser  ho  faria. 

Pop 

Home,  segons!  Hi  ha  vegades  que't  po- 
dria donar  fins  a  cent  rublos. 

Peret 
cCent  rublos?  Ja  ho  crech  que  ho  faria! 

Pop 
Però...  {y  la  teva  ànima? 

Peret 

Potser  no  la  perdria...  y  tants  diners...  po- 
den ésser  el  començament  del  benestar  de 
tota  la  vida! 

Pop 

Tant  meteix  com  a  bon  pagès  ets  ben  avar! 
cVeus?  Avuy  la  nit  ha  sigut  bona  pera  mi. 
He  guanyat  quatrecents  rublos  y  no'n  faig 
cas. 

Peret 

Quatrecents!  Donchs  tqu'era  allò  que  du- 
yem? 

Pop 

Sedes.  Vés  qu'era!  Una  mercaderia  molt 
cara.  Si  allò's  vengués  al  seu  preu,  al  menys 
en  valdria  mil  de  rublos!  Però  jo  no  sóch 
ambiciós! 

Peret 

Deu  meu!  Si  jo  tingués  tants  diners!  Qui- 
na alegria,  mare  meva! 

Pop 

Ha!  ha!  ha!  Aleshores  si  que1l  sogre't  ven- 
dria la  noya,  <oy? 

Peret 

Ja  ho  crech!  La  felicitat  de  tota  la  vida! 
Que  bé!  que  bé  que  m'ho  passaria! 

Pop 

Semblaries  l'amo  del  poble. 

Peret 

Ja  veuràs,  lo  primer,  germà,  es  la  llibertat. 
Tens  casa,  y  encara  que  no  valgui  gayre,  ets 
amo,  es  teva,  són  teves  les  gallines,  es  teu 
el  blat  de  les  graneres...  Vaja,  qu'ets  rey  a 
la  teva  terral  Y  si  no,  digues:  iqu'ets  tu,  sen- 
se la  teva  terra? 

Pop 

Ep!  ep!  No  t'enlayris!  Jo,  ab  la  terra  y  sen- 
se, valen  més  que  tu! 

Peret 

Oh!  no  vull  dir  pas  tu  precisament.  Però 
{tants  diners  t'han  donat  per  allò-' 

Pop 
Si. 

Peret 
;Quatrecents?  Sembla  mentida. 

Pop 
Té,  mira,  ^veus> 

Peret 

Ahl  Si  tot  això  fos  meu!... 

Pop 

No  t'amohinis,  home!  Té,  aquí  tens  el 
passaport  y  els  vint  rublos  que  t'he  promès. 

Peret,  pren  els  diners,  se  treu  el  moca- 
dor ahont  hi  havia  posat  els  altres,  y  els  embo- 
lica ab  molt  mirament  tots  plegats,  mentres 
diu: 

Que  coses  se  poden  fer  ab  els  diners!  Pop! 
Pop!  Còm  t'ho  agraheixo! 

Pop 

{En  vols  més?  Té,  garça,  afartat.  (Li  dóna 
un  billet  més). 

Peret 

Pop! 

Pop 

Au!  Y  si  vols  tornar  a  trevallar  ab  mi  una 
altra  nit,  ja  ho  sabs. 

Peret 
Pop!  Pop!... 

Pop 
Què!  Vaja,  parla...  o  vesten.  <Què  vols? 

Peret 


Res...  resi 


Pop 

Donchs  vés  al  diable! 

Peret 

Germà!  germà!  amich  meu!... 

Pop 

tQue't  tornes  ximple?  Vaja...  {què  vols? 
(Alçanise).  Digues! 

Peret 

Pop,  amich  meu!...  Donam  aquests  di- 
ners! Dónamels  en  nom  de  Deu!  <Per  què'ls 
vols  tu?  Ab  una  nit,  ab  una  sola  nit  els  has 
guanyat...  y  a  mi'm  costaria  Deu  sab  quants 
anys  de  trevallar  per'arreplegarlos!  Dóna- 
mels! Jo  pregaré  per  tu  tots  els  dies!  Pregaré 
per  la  salvació  de  la  teva  ànima!...  Tu'ls  mal- 
versaràs aquests  diners,  y  jo  ab  ells  faré  tre- 
vallar la  terra!...  Oh!  dónamels,  dónamels 
aquests  diners!  <:Què'n  faràs?  Tu  no'n  faràs 
res...  y  ab  un'altra  nit  els  tornes  a  tenir... 
Fes  aquesta  bonaacció  que't  demano...  Tu  ja 
ets  un  home  perdut;  tu  ja  no  hi  seràs  may 
més  pel  bon  camí  de  vida!  Dónamels,  dóna- 
mels!... 

Pop,  llençàntloshi 

Té,  goç,  afartat!  Quin  fàstich!  No...  no  sé 
si  es  llàstima  u  odi,  però  tes  paraules  han 
fet  tornar  mon  pensament  vint  anys  enrera! 
M'han  fet  recordar  el  meu  poble,  la  terra...  y 
m'he  recordat  dels  que'm  van  posar  al  món. 

Fins  he  sentit  pietat  per  tu,  y'm  deya  a  mi 
meteix:  «Ajúdal  a  n'aquest  bordegaç!»  Espe- 
rava i  veure  que  faries  pera  darten  més  de 
diners,  però  he  llegit  en  els  teus  ulls  d'aligot 
que  me'ls  demanaries  tots,  tots!...-;Qué  val  el 
diner?  <Quò'n  faràs  tu  del  diner?  Res.  Xo't 
servirà  més  que  pera  ferte  esclau;  y  quan  ne 
tinguis  força,  força,  aleshores  deixaràs  de  és- 
ser home!...  Serps!  que  quan  sentiuel  drinch 
de  l'or,  xiuleu  fins  que  os  cau  la  gargamella! 

Peret 

• 

No,  Pop,  no!  Jo't  prometo  que  aquest  di- 
ner l'empleyaré  bé!  Si  no'l  vull  pas  pera  mi, 
no!  Es  que  penso  en  la  dóna, en  laque  siama 
companya,  en  els  fills,  en  la  terra  y  en  el  po- 
ble, que  són  la  nostra  vidal...  A  n'a  tu  aques 
ta  acció  no  t'es  cap  sacrifici,  mentres  que  a 
nosaltres  un  boci  de  pa'ns  costa  la  suhor  de 
tot  un  dia!  Deu  t'ho  pagui,  germà!  Ara  sóch 
rich!  Me'n  recordaré  sempre  de  tu.  Y  encara 
que  sies  un  perdut,  la  dóna  y  els  fills — si  en 
tinch — pregaran  a  Deu  sempre  perquè  vet- 
lli per  tu.  (En  Peret  pren  la  mà  del  Pop  y  li 
omple  de  petons;  el  Pop  se  l  mira  despreciati- 
vament.)  Y  ara  deixa  que't  faci  una  confessió 
pera  treurem  un  pes  de  sobre,  y  perdonam, 
jo  t'ho  prego!  Aquesta  nit,  quan  tots  dos 
érem  al  mitj  del  mar,  tu  al  timó  y  jo  remant, 
han  vingut  a  mon  cap  pensaments  terribles! 
Me  recordava  dels  diners  que  duyes  a  sobre, 
y  he  pensat:  «Si  ara  jo  li  pegués  un  cop  de 
rem  al  cap,  el  mataria,  y  tot  aquest  diner  se- 
ria meu!  El  tiraria  al  mar  y  ningu's  cuyda- 
ria  de  voler  sebre  abónt  es  el  Pop!»  Com  que 
tu  ja  ets  un  sér  inútil,  ningú  t'hauria  tingut 
llàstima! 


5i 
Pop 

Lladre!  Miserable!  Tornam  els  diners  que 
t'he  donat!... 

Peret 

No,   això   no!  Són  meus!  <Per  què  me'ls 
donaves? 

Pop 
Porta'ls  diners  aquí...  hiena! 

Peret 

No,  ara  no! 

Pop 
<No?  Veyàm  si  escanyanle  me'ls  tornesl 

Peret 
No!  Deixam,  deixam!... 

Pop 

Els  diners! 

Peret 
No!  May! 

Pop 
Si,'t  dich!  Lladre!  Salvatgel  Aixü... 

Peret 

Lladre!  (El  Pop  s'haurà  tirat  a  sobre  l  Pe- 
ret  com  un  llop.  Tots  dos  van  per  terra,  bara- 
llantse  com  dos  goços.  El  Pop  li  pendrals  bi- 
llets  y  se  Is  guardarà  a  la  pitrera.  En  Peret,  al 
meteix  temps  que  li  diu:  «Lladre»,  aprofitant 

cl  temps  que  l  Pop  se  fica'ls  diners  a  la  pitrera, 
lleuger  com  una  guineu,  ab  una  pedra  li  dóna 
un  cop  al  clatell.  El  Pop  cau  en  sèch  y  en  Pe- 
ret  queda  aterrat.) 

Pop 

Ay! 

Pbret 

Deu  meu!  Qu'he  fet!  L'he  mort!  El  diable 
està  en  mi!  Pop!  Pop!...  iQué  fer,  mare  meva?... 
El  diable  que  m'ha  temptat!...  Pop!  Germà!... 
No'm  respon!  Si...  respira  encara...  Pop!... 
Panteja  son  pit!...  Pop!  Perdonam!...  (El 
Pop  torna  en  si  del  desmay  que  li  ha  produhit 
el  cop.  En  Per  el  l  ajuda  a  asseures.  Un  cop  as- 
segut a  terra,  el  Pop  se  mira  al  Peret,  y  pal- 
pantse  la  pitrera,  s  adona  qu  encara  hi  te  Is  di- 
ners y  diu:) 

Pop 

(Encara  no  m'has  robat?  Y  qu'ets  idiot!  Ni 
robar  sabs! 

Peret 

No,  no'ls  vull  els  quartos!  Porten  desgra- 
cia! Sols  vull  que'm  perdonis! 

Pop 

Lladre!  {Que't  perdoni?  Has  estat  a  punt 
d'ésser  assessi!  Miserable!  Pobre!!... 

Peret 

Pegam,  pegam  si  vols!  Tot,  tot  m'ho  me- 
reixo! 

Pop 
{Que  no'ls  vols  els  diners? 

Peret 
No,  no'ls  vulll  Porten  desgracia! 

Pop 
Té,  home,  té! 

Peret 
No,  no'ls  vull! 

Pop 
Té,  home,  té...  y  vesten! 

Peret 
No,  no'ls  vulll 

Pop 

No  sies  embustero:  si  que'ls  vols!  (Re/re- 
gantli  els  billets  per  la  cara.)  Té!  té!  No  vull 
que  hagis  trevallat  de  franch,  encara  que  hagis 
estat  a  punt  d'assessinar  a  un  home!  A  un 
inútil  com  jo  ningú'l  pot  trobar  en  falta,  y 
encara  te'n  hagueren  donat  les  gràcies.  La 
teva  acció  mereix  un  premi...  y  aquí  el  tens! 

Peret 

Però  {es  de  debò?  {Me  perdones?  {No'm 
tens  odi? 

Pop 

Ay,  germà!  Que't  perdoni...  {de  què?  No 
hi  ha  perdó  que  valgui,  home!  Avuy  per  tu 
y  demà  per  mi! 

Peret,  plorant. 

Germà!  Germà!  Me  recordaré  iota  la  vida 
de  tu!... 

Pop 

Bé,  si:  vesten,  vesten!... 

Peret 

Perdó,  germà,  perdól... 

Pop 

No  hi  ha  de  què,  home! 

Peret 

Adéu,  adéu!... 

Pop 

Vesten!  Vés!  Vés  en  busca  de  la  felicitat... 
si  es  que  tu  pots  trobaria!...  Ah,  escolta:  del 
blat  que  cullis  ab  aquests  diners,  del  pa 
que'n  facis,  mengen  tu  sol,  <ho  sents?  Als 
altres  els  envenenaries! 

Peret 

No,  no!  Adéu,  adéu!  Jo't  prometo  que 
no'm  desoblidaré  may  de  tu! 

Pop 

Vés,  vés!  (El  Peret  se'n  va  poch  a  poch, 
ab  gran  plor.  El  Pop  s'ha  ficat  dintre  la  ba- 
rraca mirant  còm  el  Peret  se  n  va,  y  diu:)  Demà 
serà  un  altre  dia!...  Pobre  xicot!...  Pobre!!... 


(Teló  pausat.) 

